మార్కోని చిన్నతనంలో పాఠశాలకు హాజరు కాలేదు. ఏ పాఠశాల యందూ ఉన్నత విద్యాభ్యాసం చేయలేదు. దీనికి బదులుగా అతను తన తల్లిదండ్రులచే నియమించబడిన ప్రైవేట్ ఉపాధ్యాయుల నుండి ఇంట్లో రసాయనశాస్త్రం, గణితం, భౌతిక శాస్త్రాలను నేర్చుకున్నాడు. టుస్కానీ లేదా ఫ్లోరెన్స్ ప్రాంతాల వెచ్చని వాతావరణం కోసం అతని కుటుంబం బోలోగ్నాను విడిచిపెట్టినప్పుడు, శీతాకాలంలో గూగ్లిఎల్మీ కోసం అదనపు శిక్షకులను నియమించింది. లివోర్నోలోని ఉన్నత పాఠశాలలో పనిచేయుచున్న భౌతిక ఉపాధ్యాయుడు ప్రొఫెసర్ విన్సెంజో రోసా ముఖ్యమైన గురువుగా మార్కోని గుర్తించాడు. రోసా 17 ఏళ్ల మార్కోనీకి భౌతిక దృగ్విషయాల ప్రాథమిక విషయాలను, అలాగే విద్యుత్తుపై కొత్త సిద్ధాంతాలను నేర్పించాడు. 18 యేళ్ళ వయస్సులో అతను తిగిరి బోలోగ్నాకు తిరిగి వచ్చాడు. అపుడు అతనికి హెన్రిచ్ హెర్ట్‌జ్ కనుగొన్న విషయాలపై పరిశోధన చేసిన బోలోగ్నా విశ్వవిద్యాలయ భౌతిక శాస్త్రవేత్త అగస్టో రిగితో పరిచయం ఏర్పడింది. విశ్వవిద్యాలయంలో ఉపన్యాసాలకు హాజరు కావడానికి, విశ్వవిద్యాలయం ప్రయోగశాల, గ్రంథాలయాన్ని ఉపయోగించటానికి మార్కోనిని అగస్టో రిగి అనుమతించాడు.

రేడియో పరిశోధన
ప్రసార పురోగతి
విద్య
అట్లాంటిక్ ప్రసారాలు